CELEX: 21986A0618(02)
Language: el
Date: 1984-07-10 00:00:00
Title: Τελική πράξη της διάσκεψης των πληρεξουσίων των κρατών μερών της διεθνούς σύμβασης για τη διατήρηση των θυννοειδών του Ατλαντικού

Avis juridique important

|

21986A0618(02)

Τελική πράξη της διάσκεψης των πληρεξουσίων των κρατών μερών της διεθνούς σύμβασης για τη διατήρηση των θυννοειδών του Ατλαντικού  

Επίσημη Εφημερίδα αριθ. L 162 της 18/06/1986 σ. 0039 - 0040 Φινλανδική ειδική έκδοση: Κεφάλαιο 11 τόμος 11 σ. 0267  Σουηδική ειδική έκδοση: Κεφάλαιο 11 τόμος 11 σ. 0267 

*****Μετάφραση  ΤΕΛΙΚΗ ΠΡΑΞΗ  της διάσκεψης των πληρεξουσίων των κρατών μερών της διεθνούς σύμβασης για τη διατήρηση των θυννοειδών του Ατλαντικού  (Παρίσι, 9 - 10 Ιουλίου 1984)  1. Ύστερα από πρόσκληση της κυβέρνησης της Γαλλικής Δημοκρατίας, έγινε στο Παρίσι, στις 9 και 10 Ιουλίου 1984, διάσκεψη των πληρεξουσίων των κρατών μερών της διεθνούς σύμβασης για τη διατήρηση των θυννοειδών του Ατλαντικού.  2. Στη διάσκεψη είχαν στείλει αντιπροσώπους τα εξής κράτη: Νότια Αφρική, Αγγόλα, Μπενίν, Βραζιλία, Καναδάς, Δημοκρατία της Κορέας, Ακτή του Ελεφαντοστού, Κούβα, Ισπανία, Ηνωμένες Πολιτείες, Γαλλία, Γκάνα, Ιαπωνία, Μαρόκο, Πορτογαλία, Σάο Τομέ και Πρίνσιπε, Σενεγάλη ΕΣΣΔ, Ουρουγουάη, Βενεζουέλα.  3. Η Ευρωπαϊκή Οικονομική Κοινότητα, που είχε προσκληθεί ως παρατηρητής, και η Οργάνωση των Ηνωμένων Εθνών για τη Διατροφή και τη Γεωργία παρευρέθηκαν στη διάσκεψη και έλαβαν μέρος στις συζητήσεις.  4. Η διάσκεψη στηρίχθηκε για τις αποφάσεις της στην τελική έκθεση της όγδοης τακτικής συνέλευσης της διεθνούς επιτροπής για τη διατήρηση των θυννοειδών του Ατλαντικού που έγινε στη Μαδρίτη από τις 9 έως τις 15 Νοεμβρίου 1983.  5. Η διάσκεψη συμφώνησε ως προς το συνημμένο πρωτόκολλο σχετικά με την τροποποίηση των άρθρων XIV, XV, και XVI της διεθνούς σύμβασης για τη διατήρηση των θυννοειδών του Ατλαντικού.  6. Η διάσκεψη συμφώνησε επίσης ότι οι διατάξεις του άρθρου XIV παράγραφος 4, όπως περιέχονται στο παραπάνω αναφερθέν πρωτόκολλο, θα εφαρμόζονται στην Ευρωπαϊκή Οικονομική Κοινότητα μόλις τεθούν σε ισχύ, υπό τον όρο ότι η Ευρωπαϊκή Οικονομική Κοινότητα θα έχει δικαιώματα και υποχρεώσεις ενός μόνον συμβαλλόμενου μέρους, ιδίως όσον αφορά τα θέματα ψήφου και συνεισφορών στον προϋπολογισμό της διεθνούς επιτροπής για τη διατήρηση των θυννοειδών του Ατλαντικού.  7. Η διάσκεψη σημείωσε τις εξηγήσεις που έδωσε ο αντιπρόσωπος της Ιαπωνίας όσον αφορά τα προβλήματα διαδικασίας που δεν ρυθμίστηκαν κατά τη συνεδρίαση αυτή. Ο αντιπρόσωπος της Ιαπωνίας, εντούτοις, με συμβιβαστικό πνεύμα, δεν αντιτάχθηκε στη συμφωνία στην οποία κατέληξε η διάσκεψη για να εξασφαλιστεί η όσο το δυνατόν συντομότερη αποδοχή της Ευρωπαϊκής Οικονομικής Κοινότητας στη διεθνή επιτροπή για τη διατήρηση των θυννοειδών του Ατλαντικού.  8. Η διάσκεψη ζήτησε από τις κυβερνήσεις των συμβαλλόμενων μερών της διεθνούς σύμβασης για τη διατήρηση των θυννοειδών του Ατλαντικού να προβούν στην ολοκλήρωση των εσωτερικών διαδικασιών που είναι αναγκαίες για την έγκριση, την επικύρωση ή την αποδοχή του πρωτοκόλλου ώστε να εξασφαλιστεί όσο το δυνατόν η έναρξη ισχύος του.  Παρίσι, 10 Ιουλίου 1984.  SIGNING PARTIES TO THE FINAL ACT OF THE CONFERENCE OF PLENIPOTENTIARIES OF THE STATES PARTIES TO THE INTERNATIONAL CONVENTION FOR THE CONSERVATION OF ATLANTIC TUNAS  SIGNATAIRES DE L'ACTE FINAL DE LA CONFERENCE DES PLENIPOTENTIAIRES DES ETATS PARTIES A LA CONVENTION INTERNATIONALE POUR LA CONSERVATION DES THONIDES DE L'ATLANTIQUE  SIGNATARIOS DEL ACTA FINAL DE LA CONFERENCIA DE PLENIPOTENCIARIOS DE LOS ESTADOS PARTES EN EL CONVENIO INTERNACIONAL PARA LA CONSERVACION DEL ATUN DEL ATLANTICO  1.2.3.4 // ANGOLA   // S. Makiadi   // REPUBLIC OF KOREA  // J. S. Choo   // BENIN   // L. Nagnonhou   // MAROC   // A. El Jai   // BRASIL   // A. Amado   // PORTUGAL   // J. G. Boavida   // CANADA   // M. Hunter   // SAO TOME e PRINCIPE  // G. Posser da Costa   // COTE D'IVOIRE   // K. Douabi  // SENEGAL   // B. C. Dioh   // CUBA   // A. Alonso   // SOUTH AFRICA   // H. A. Hanekom   // ESPANA   // L. Casanova  // URUGUAY   // U. W. Perez   // FRANCE   // D. Renouard  // USA   // C. J. Blondin   // GHANA   // J. Q. Cleland  // URSS   // Y. Vialov   // JAPON   // S. Akiyama  // VENEZUELA   // F. Alvino